EkBass/fiwiki-20250220-pages-articles huggingface dataset:
Kingdom of Welcome Addiction

Kingdom of Welcome Addiction on IAMXn kolmas studioalbumi, joka julkaistiin 19. toukokuuta 2009. == Kappaleet == # # # # # # # # # # # == Arviot == * AbsolutePunk.net: 80%AbsolutePunk review == Lähteet == == Aiheesta muualla == * Kingdom of Welcome Addiction discogs.com -sivustolla Luokka:Vuoden 2009 albumit Luokka:IAMX:n albumit
Hedwige Chrétien

Hedwige (Gennaro-)Chrétien (1859–1944) oli ranskalainen säveltäjä. Hän opiskeli Pariisin konservatoriossa Ernest Guiraud'n johdolla ja toimi siellä myöhemmin itse professorina. Hänen tuotantonsa käsittää noin 150 teosta, joiden joukossa on 50 laulua ja 50 pianokappaletta. Muihin teoksiin kuuluu kaksi yksinäytöksistä koomista oopperaa, baletti sekä useita kamarimusiikki- ja orkesteriteoksia.The New Grove Dictionary of Women Composers (toimittaneet Julie Anne Sadie ja Rhian Samuel; The Macmillan Press Limited, 1994) ISBN 0-333-515986 == Lähteet == Luokka:Ranskalaiset säveltäjät Luokka:Ranskalaiset oopperasäveltäjät Luokka:Vuonna 1859 syntyneet Luokka:Vuonna 1944 kuolleet
Meidän perhe

Meidän perhe oli Sanoma Media Finlandin kustantama vanhemmuutta ja perhe- elämää käsittelevä suomalainen aikakauslehti, joka ilmestyi kerran kuukaudessa. Lehti perustettiin vuonna 2004 ja sen päätoimittajana toimi Hanna-Mari Arosilta. Meidän Perhe siirtyi Helsingin Sanomien lifestyle- toimituksen alaisuuteen 2019. Lehden nimi vaihtui muotoon HS Meidän perhe 3.12.2020. HS Meidän perheen ilmestyminen lakkasi samalla, kun Helsingin Sanomat lanseerasi uuden digitaalisen aikakauslehden nimeltä HS Elämä. Se ilmestyi ensimmäisen kerran keskiviikkona 6. syyskuuta 2023. == Lähteet == == Aiheesta muualla == * Meidän perheen sivusto Luokka:Suomalaiset perhelehdet Luokka:Sanoma Media Finland Luokka:Media-alan tuotemerkit
Freeman (kauneudenhoito)

Freeman Beauty on Larry Freemanin vuonna 1915 perustama kauneudenhoitobrändi, joka valmistaa muun muassa shampoota, hoitoainetta, kasvonaamioita, kuorintavoiteita ja jalka- ja käsirasvoja. Freeman Beautyn tuotteita ei ole testattu eläinkokeilla, eivätkä useimmat niistä sisällä aineita eläinkunnasta. Freemanin tuotteiden raaka-aineet hankitaan kasvikunnasta (enimmäkseen hedelmiä). Freemanin hiustenhoitotuotteet (shampoo, hoitoaine) sisältävät suurimmaksi osaksi merilevää ja papaijaa. ==Freeman-tuotteiden raaka-aineita== * Avokado * Papaija * Kaura * Mango * Kookos * Karitevoi * Sitruunaruoho * Aloe vera * Kurkku * Aprikoosi * Oliivi * Ananas * Piparminttu * Guava * Karhunvatukka * Luumu * Sitruuna * Teemarja * Granaattiomena * Rypäle * Mandariini * Suklaa * Merilevä * Basilika * Tangeriini * Appelsiini * Lakritsi ==Aiheesta muualla== * Freemanin viralliset kotisivut (englanniksi): http://www.freemanbeauty.com/portal/store/store.asp?ncategoryid=2076 Luokka:Kauneudenhoito
SC DHfK Leipzig

SC DHfK Leipzig on saksalainen urheiluseura Leipzigista. Se perustettiin Saksan demokraattisessa tasavallassa vuonna 1954 Leipzigin urheilukoulun (Deutsche Hochschule für Körperkultur) seuraksi. Sen lajeihin kuuluvat monien muiden ohessa yleisurheilu, käsipallo ja uinti. SC DHfK on maailman menestynein urheiluseura edustajiensa 93 olympiamitalilla ja 136 maailmanmestaruudella vuoteen 1989 mennessä. Joukkuelajeissa seuran menestynein jaosto on käsipallojaosto, jonka suurin saavutus on Euroopan seurajoukkueiden mestaruus vuodelta 1966. Seuran jalkapallojaosto perustettiin vuonna 1954. Kaksi maajoukkueen kannalta lupaaviksi katsotuista pelaajista koostettua seuran joukkuetta pelasi toisella sarjatasolla DDR-Ligassa, mutta seuran jalkapallotoiminta lopetettiin jo yhden kauden jälkeen molempien joukkueiden odotettua heikomman menestyksen vuoksi. == Tunnettuja jäseniä == * Uwe Ampler, maantiepyöräily * Angelika Bahmann, koskimelonta * Siegfried Brietzke, soutu * Margitta Gummel, kuulantyöntö * Klaus Köste, telinevoimistelu * Thomas Munkelt, pikajuoksu * Kristin Otto, uinti * Bärbel Wöckel, pikajuoksu == Lähteet == == Aiheesta muualla == *Virallinen kotisivu Luokka:Saksalaiset käsipalloseurat Luokka:Saksalaiset salibandyseurat Luokka:Saksalaiset jalkapalloseurat Luokka:Saksan lentopallo Luokka:Leipzigin urheilu Luokka:Vuonna 1954 perustetut urheiluseurat
42 études ou caprices

42 études ou caprices (’42 etydiä tai kapriisia’) on Rodolphe Kreutzerin noin vuonna 1796 säveltämä teos sooloviululle. Varhaisimmassa säilyneessä painoksessa (1807) on 40 kappaletta. Kreutzerin katsotaan yleisesti säveltäneen myös kaksi muuta etydiä, jotka sisältyivät eräisiin varhaisiin painoksiin. == Osat == # a-molli, Adagio sostenuto # C-duuri, Allegro moderato # C-duuri, Allegro moderato # C-duuri, [Allegro] # Es-duuri, Allegro moderato # C-duuri, Moderato e sempre martellato # D-duuri, Allegro assai # E-molli, Allegro non troppo # F-duuri, Allegro moderato # G-duuri, Allegro # E-duuri, Andante # a-molli, Allegro moderato # A-duuri, Moderato # A-duuri, Moderato # B-duuri, Allegro non troppo # D-duuri, Moderato # B-duuri, Maestoso (Moderato) # G-duuri, Moderato # D-duuri, Moderato # A-duuri, Allegro # D-duuri, Moderato e sempre marcato # As-duuri, Moderato # B-duuri, Adagio (quasi Cadenza) # g-molli, Allegro # G-duuri, [Allegro moderato] # Es-duuri, Moderato # d-molli, Moderato # e-molli, Grave # D-duuri, Moderato # B-duuri, Moderato # c-molli, Vivace # F-duuri, Andante # F-duuri, Andante # D-duuri, Moderato # Es-duuri, Marcia (Moderato) # e-molli, Allegretto # f-molli, Allegro vivace # D-duuri, Moderato # A-duuri, Allegretto # B-duuri, Allegro # F-duuri, Adagio # d-molli, Allegro (Fuga) == Aiheesta muualla == * Allmusic.com: Etudes & Caprices (42), for violin Luokka:1790-luvun musiikkiteokset Luokka:Sooloviulukappaleet
Juho Putaansuu

Juho Erik Putaansuu (käytti Saksassa peitenimeä Åhman) () oli suomalainen jääkärivänrikki. Hän oli ensimmäisen maailmansodan aikana Saksassa sotilaskoulutuksen saanut jääkäri. Hän sai tulikasteensa sotilaana Saksan itärintamalla Missejoella vuonna 1916. Myöhemmin hän osallistui Suomen sisällissotaan joukkojen kouluttajana ja komppanianvääpelinä.Suomen jääkärien elämäkerrasto 1938Suomen jääkärien elämäkerrasto 1975 ==Perhe ja koulutus== Putaansuun vanhemmat olivat suutari Juho Putaansuu ja Maria Constance Sahlgren. Hän kävi kansakoulun ja kolme luokkaa Tornion alkeiskoulua. ==Jääkärikausi== Putaansuu työskenteli kirjaltajana ennen kuin liittyi yhtenä ensimmäisten vapaaehtoisten joukkoon, joiden päämääränä oli sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille Putaansuu ilmoittautui 25. elokuuta 1915. Hänet sijoitettiin joukon 2. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 2. komppaniaan, josta hänet siirrettiin 21. joulukuuta 1915 alkaen pataljoonan 4. komppaniaan. Hän otti osaa ensimmäisen maailmansodan taisteluihin Saksan itärintamalla Missejoella ja Riianlahdella. Hänet siirrettiin 22. joulukuuta 1916 pataljoonan täydennysjoukkoon, josta hänet palautettiin takaisin komppaniaansa 3. maaliskuuta 1917. Putaansuu kävi moottoriajoneuvokurssin Libaussa vuonna 1917. ==Suomen sisällissota== Putaansuu astui Suomen Valkoisen armeijan palvelukseen Saksassa 7. helmikuuta 1918. Palvelusitoumuksensa allekirjoitettuaan hänet ylennettiin vänrikiksi. Hän saapui takaisin Suomeen jääkäreiden etujoukoissa Vaasaan 18. helmikuuta 1918. Vaasasta hänet komennettiin 20. helmikuuta 1918 alkaen Kuopioon, jossa hän koulutti värvättyjä joukkoja. Joukot koulutettuaan hänet määrättiin 27. helmikuuta 1918 alkaen näin syntyneessä Kuopion 4. vapaaehtoisessa komppaniassa komppanianpäälliköksi. Hän osallistui sisällissodan taisteluihin Mouhussa ja Mäntyharjun rintamalla. Hän kaatui 6. huhtikuuta 1918 Mäntyharjun rintamalla maisteri B. Fabritiuksen johtamassa epäonnistuneessa hyökkäyksessä Turkinkylää vastaan, jossa vihollisen tulessa kaatui runsaasti joukkueen- ja ryhmänjohtajia.Suomen vapaussota VI 1927: 220-221. (Taistelukuvaus 6. päivän hyökkäyksestä Turkinkylää vastaa.) Hän oli kuollessaan naimaton, ja hänet haudattiin Tornion valkoisten sankarihautaan.Suomen sotasurmat 1914-1922. Juho Erik Putaansuu. Viitattu 23.4.2010. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Donner, Kai; Svedlin, Th; Nurmio, Heikki (toim.): Suomen vapaussota, Gummerus: Jyväskylä 1927. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1918 kuolleet
Helgolandin lintuasema

Helgolandin lintuasema (Vogelwarte Helgoland) sijaitsee Saksalle kuuluvilla Helgolandin saarilla Pohjanmeren kaakkoisosassa. Helgolandin lintuasema on eräs maailman arvostetuimmista ja perinteikkäimmistä lintuasemista. Sen toiminta alkoi, kun saksalainen lintutieteilijä ja taidemaalari Heinrich Gätke muutti asumaan Helgolandin pääsaarelle vuonna 1841 ja ryhtyi tutkimaan lintuja 1843. Hän keräsi lintuja sekä tieteen että taiteen tarpeisiin ja asui saarella noin 60 vuotta. Vuonna 1891 hän julkaisi tutkimuksistaan kirjan Die Vogelwarte Helgoland, joka käännettiin englanniksi 1895. Ensimmäisen modernin lintuaseman rakennutti Hugo Weigold 1910, ja hän aloitti laajamittaisen lintujen rengastustoiminnan rakentamalla suuren rysän, niin sanotun helgolandrysän. Vuonna 1991 lintuaseman toimintaa ryhtyi kehittämään ja ylläpitämään Ornithologische Arbeitsgemeinschaft Helgoland e.V. Asemalla tutkitaan pääasiassa lintujen muuttoa, sekä näkyvää muuttoa että rengastuksen avulla saatavaa tietoa muuttamisesta. Saarella on tavattu yli 400 lintulajia. Yhdistys julkaisee vuosiraportin. == Aiheesta muualla == *OAG Helgolandin kotisivu *Institut für Vogelforschung ”Vogelwarte Helgoland” *Linkki sivulle, josta pääsee lukemaan Gätken teoksen (Archive.org) Luokka:Lintuasemat Luokka:Helgoland Luokka:Schleswig-Holstein
Beat ’em up

Beat ’em up on toimintapelien alalajityyppi, jossa pääpaino on päähahmon ja monen vastustajan välisessä lähitaistelussa. Päähahmo taistelee joko paljain käsin tai lyömäaseilla ison vihollisjoukon läpi kentän loppuun, jossa on yleensä vastassa loppuvastus. Perinteisesti beat ’em up -pelit on kuvattu sivulta 2D-ympäristössä, mutta peleissä on myös hyödynnetty 3D-ympäristöjä ja -grafiikkaa. Yksi yleisimmistä peliympäristöistä on kaupunki, jossa taistellaan katurikollisia vastaan. Ensimmäisenä sivuttaisvieritystä käyttävänä beat ’em up -pelinä pidetään vuoden 1984 peliä Kung-Fu Master. Vuonna 1986 julkaistu Renegade (Japanissa nimellä Nekketsu kōha Kunio-kun) esitteli ensimmäisenä lajityyppinsä edustajana peliteemoina kaupunkiympäristöt ja alamaailman. Lajityypin suosio oli korkeimmillaan vuoden 1987 Double Dragonin ja vuonna 1991 julkaistun Street Fighter II:n välillä. Street Fighter II:ssa tappelu oli kaksintaistelua, ja pelin menestys söi suosiota puhtailta beat ’em up -peleiltä. Tältä aikakaudelta muita tunnettuja pelejä ovat muun muassa Streets of Rage II, Final Fight ja Golden Axe. Joitakin beat 'em up -pelejä on kutsuttu hack & slash -peleiksi silloin kun hahmoilla on käytössään aseet. Näistä esimerkkinä Final Fight. Lajityyppi ei ole sama yksi-vastaan- yhtä tappelupelit vaikka lajityypeillä on yhteistä historiaa. Lajityypin peleissä pelaajalla on yksinkertaiset ohjaukset ja pelimekaniikka ei sisällä monimutkaisempia asioita kuin vastaantulijoiden lyöminen. Pelityypin haaste ja uudelleenpelattavuus syntyy korkeimman pistetuloksen (high score) tavoittelusta ja läpäisystä yhdellä krediitillä. ==Lajityypin pelisarjoja== * Battletoads * Double Dragon * Fighting Force * Final Fight * Golden Axe * Kunio-kun (Sisältäen mm. Renegade- ja River City Ransom -pelit) * Streets of Rage * Suuri määrä eri lisenssipelejä (esim. Teenage Mutant Ninja Turtles -sarja) ==Lähteet== Luokka:Videopelien lajityypit Luokka:Englanninkieliset sanat ja sanonnat
Kenttäsirkkuli

Kenttäsirkkuli (Spizella passerina) on Pohjois- ja Keski-Amerikassa tavattava sirkkuleihin kuuluva varpuslintu. == Koko ja ulkonäkö == Kooltaan kenttäsirkkuli on noin 13-15 cm. Koiraat ovat usein hieman naaraita kookkaampia. Ruumiinrakenteeltaan kenttäsirkkuli on hoikka ja melko pitkäpyrstöinen varpuslintu. Väritykseltään koiras- ja naarasyksilöt ovat samanlaisia. Kenttäsirkkulin päälaki on väritykseltään kirkkaan ruosteenruskea. Lajin selkä on väritykseltään ruskean ja mustan raidallinen. Päässä on musta silmäkulmajuova ja muuten pää on väriltään harmaa. Rinta ja vatsa ovat väriltään vaalean harmaat. Talvisin kenttäsirkkulit ovat väritykseltään ruskehtavia ja selässä on tummia viiruja. Nuoret linnut ovat höyhenpuvultaan kauttaaltaan ruskea ja viiruinen. == Levinneisyys ja elinympäristö == Kenttäsirkkuli pesii alueella, joka ulottuu Kanadan läpi Yukonin ja Newfoundlandin territorioista etelään Yhdysvaltojen keski- ja itäosiin sekä Meksikoon ja Keski-Amerikassa aina Nicaraguaan saakka. Lintu talvehtii Yhdysvaltain eteläosissa ja Keski-Amerikassa, leutoina talvina myös pohjoisempana. Kenttäsirkkulin elinympäristöä ovat kuivat avoimet metsät ja metsän reunat, joissa on myös ruohikkoisia aukioita. Erityisesti lintu elää havupuumetsissä. Lajia tavataan myös maatalousmaiden lähettyvillä, mutta siellä pesintää hankaloittaa lehmäturpiaali (Molothurus ater), joka on pesäloinen. Laji on sopeutunut myös kaupunkiympäristöihin ja kaupungeissa sitä tavataan puistoissa sekä puutarhoissa. Muuttoaikoina kenttäsirkkulia voi nähdä monenlaisissa ympäristöissä. == Ravinto == Kenttäsirkkuleiden ravinto koostuu pääasiassa erilaisten heinäkasvien siemenistä. Varsinkin kesäaikaan laji ruokailee myös hyönteisillä kuten perhosilla, kovakuoriaisilla ja heinäsirkoilla. Ravintonsa laji etsii pensaikosta tai maasta. Laji syö myös soraa, mikä tekee siemenravinnon helpommin sulavaksi. Aikuiset antavat soraa myös poikasilleen. Pesimäaikaan laji etsii ravintonsa yksin tai pareittain ja talvisin lintu kokoontuu jopa 50 yksilön parviksi. == Pesintä == Kenttäsirkkulit saapuvat pesimäpaikoilleen huhti-toukokuussa. Pesimäkausi kestää toukokuun puolestavälistä heinäkuun loppuun. Naaraat ja koiraat valitsevat yhdessä pesäpaikan. Pesä sijaitsee yleensä havupuussa tai pensaikossa. Naaras rakentaa pesän heinistä ja juurista. Yleensä pesimäkaudessa on samalla parilla yleensä vain yksi onnistunut pesintä, vaikka myös toista pesintää yritetään usein saman pesimäkauden aikana. Naaraskenttäsirkkuli munii kahdesta seitsemään vaaleansinistä ruskeapilkullista munaa. Naaras hautoo munat ja koiras huolehtii hautovan naaraan ja kuoriutuneiden poikasten ruokinnasta. == Lähteet == Luokka:59.3 Linnut Luokka:Sirkkulit
Shoot ’em up

Shoot ’em up tai shmup on ammuntapelien alalajityyppi, jossa ammutaan isoa vihollisjoukkoa samalla kun väistellään niiden tulta. Pelaajan pitää pääasiassa selviytyä nopeilla reflekseillä. Joidenkin määritelmien mukaan shoot ’em upeissa pitää ohjata alusta, kuvakulman pitää olla staattinen ja näytön vierivä. Joidenkin määritelmien mukaan peleissä voi olla myös jalan liikkuvia henkilöhahmoja tai robotteja. Lajityypin varhaisin edustaja on Spacewar, yksi ensimmäisistä tietokonepeleistä, joka kehitettiin vuonna 1961 ja julkaistiin pelihalleissa 1970-luvulla. Japanilainen vuonna 1978 julkaistu Space Invaders kuitenkin popularisoi genren. Lajityypin suosio kasvoi Galagan ja Galaxianin myötä ja R-Type sekä Gradius modernisoivat lajityypin. == Bullet hell == Bullet hell on eräs lajityyppi, jossa on ylivoimainen määrä vastustajia ja ammuksia. Ensimmäinen varsinainen lajityypin peli oli Batsugun. Esimerkkeinä lajityypistä Ikaruga ja Tōhō Project. == Twin-stick shooter == Twin-stick shooter tarkoittaa räiskintäpelien lajityyppiä, jossa pelaaja ohjaa kahdella joystickilla: toisella ohjataan liikkumista ja toisella ampumissuuntaa. Tämä eroaa muista räiskintäpeleistä, joissa ammutaan napin painalluksella suuntaan, joka toisella joystickilla valitaan. Varhaisia lajityypin edustajia on Robotron: 2084. == Run and gun == Run and gun (tai "run 'n' gun") on ammuntapelin lajityyppi, jossa päähenkilö liikkuu jalkaisin. Yhden määritelmän mukaan lajityypin peleissä: * useampaan suuntaan ampuminen * painotettava enemmän ampumista kuin tasohyppelyä * aseiden tehokkuuden lisääminen * lineaarinen kenttärakenne ilman taaksepäin palaamista Lajityypin pelit voivat olla sivulta tai ylhäältä kuvattuja tai ne voivat käyttää isometristä kuvakulmaa. Peleissä on tyypillisesti käytetty näytön vieritystä. Tyypillisinä lajityypin edustajina pidetään Konamin peliä Contra ja SNK:n peliä Metal Slug. == Muita alalajeja == Lajityyppiin kuuluu myös muita alalajeja kuten cute ’em up (esimerkiksi Parodius), tube shooter, multidirectional shooter ja niin edelleen. ==Lähteet== Luokka:Videopelien lajityypit
Haruko Momoi

Haruko Momoi (; s. 14. joulukuuta 1977 Tokio, Japani) on japanilainen ääninäyttelijä (seiyū), laulaja ja lauluntekijä. Momoi aloitti uransa vuonna 2000. Hän on antanut äänensä useisiin animesarjoihin, elokuviin ja peleihin. Momoi saapui kunniavieraaksi Lahdessa järjestettävään Desucon-animetapahtumaan kesäkuussa 2010. ==Diskografia== ===Singlet=== *Mail Me (julkaistu 24. kesäkuuta 2000) *Ton Dol Baby (トンドルベイビー) (julkaistu 27. heinäkuuta 2005) *WONDER MOMO-i〜New recording〜 (julkaistu 19. lokakuuta 2005) *Saigo no Rock (さいごのろっく) (julkaistu 8. marraskuuta 2006) *Yume no Baton (ゆめのばとん) (julkaistu 6. joulukuuta 2006) *Enter! (julkaistu 27. joulukuuta 2006) *21 Seiki (21世紀) (julkaistu 28. maaliskuuta 2007) *Party! (julkaistu 10. lokakuuta 2007) *Yuuen no Amulet/Opera Fantasia (悠遠のアミュレット/オペラファンタジア) (julkaistu 25. lokakuuta 2007) *R・G・B… (julkaistu 25. lokakuuta 2007) *Lumica (ルミカ) (julkaistu 14. marraskuuta 2007) *Ruujii Guujii (るーじー・ぐーじー) (julkaistu 29. huhtikuuta 2009) *☆Jien Otsu☆Song (☆自演乙☆ソング) (julkaistu 17. kesäkuuta 2009) ===Albumit=== *momo-i quality (julkaistu 9. elokuuta 2006) *Haruko☆UP DATE SONGS BEST (はるこ☆UP DATE SONGS BEST) (julkaistu 21. helmikuuta 2007) *Famison 8BIT (ファミソン8BIT) (julkaistu 21. maaliskuuta 2007) *Famison 8BIT STAGE2 (ファミソン8BIT STAGE2) (julkaistu 8. kesäkuuta 2007) *COVER BEST - Cover Densha (COVER BEST カバー電車) (julkaistu 20. kesäkuuta 2007) *Sunday early morning (julkaistu 5. maaliskuuta 2008) *more&more; quality RED 〜Anime song cover〜 (julkaistu 3. joulukuuta 2008) *more&more; quality WHITE 〜Self song cover〜 (julkaistu 3. joulukuuta 2008) *Henji Ga Nai, Tada No Shitsuren No Youda (へんじがない、ただのしつれんのようだ。) (julkaistu 30. syyskuuta 2009) ==Aiheesta muualla== *Virallinen kotisivu *Haruko Momoin virallinen blogi Luokka:Japanilaiset ääninäyttelijät Luokka:Japanilaiset laulajat Luokka:Japanilaiset lauluntekijät Luokka:Vuonna 1977 syntyneet Luokka:Elävät henkilöt
Sikakylä

Sikakylä on kylä Kurikassa Etelä-Pohjanmaalla entisen Jalasjärven kunnan alueella. Se sijaitsee Jalasjärven kirkonkylästä eli keskustasta noin neljän kilometrin päässä. Kauimmaisiin taloihin on kymmenkunta kilometriä keskustasta. Virallisesti se kuuluu Jalasjärven kylään. Kylä oli aikoinaan pappilan ja Lammin torpparialuetta ja reunamilla oli muutama itsellinen talo. Yksi näistä oli Kukkola, jonka nimi näkyy edelleen kylällä Kukkolantienä. Muutama vuosikymmen sitten kyläläiset yrittivät saada käyttöön Kellosaari- nimitystä tai Saarenkylää, mutta Sikakylä oli ja pysyi paikan nimityksenä. Kylän kolmen nimen taustoista on useita tarinoita. Sikakylään kuuluu Heittolan harju ja siellä on yhä mäyrän pesiä. Mäyriä kutsutaan metsäsioiksi ja nimitys Sikakylä saattaisi olla tästä peräisin. Sikatalous ei ole ollut kylän elinkeino, joten kesystä kotieläinsiasta nimi ei voi olla peräisin. Kellosaari-nimitys taas olisi peräisin kylän keskellä olevasta kukkulasta, josta olisi kuulunut kellojen, ilmeisestikin lehmänkellojen, kilkatus kirkonkylälle asti. Olihan alue kirkonkyläisten torpparimaita ja laidunaluetta. Saarenkylä juontuu samasta: kylän keskellä on selkeä (eteläpohjalaisittain) saari eli korkeammalle nouseva kohta. ==Aiheesta muualla== * * Sikakylänraittia Saarentieltä ja Sikakyläntieltä kohti Tokerotietä Luokka:Jalasjärven kylät
Children of the Scorn

Children of the Scorn on suomalaisen death metal -yhtyeen Funebren debyyttialbumi. Se julkaistiin vuonna 1991 ja sen on tuottanut entinen Stratovarius-kitaristi Timo Tolkki. Xtreem Records julkaisi uuden painoksen albumista vuonna 2004. ==Kappaleet== # # # # # # # # # # ==Kokoonpano== * Jari Heinonen – laulu * Sami Uusitalo – kitara * Erkki Hellen – basso * Esa Vähäsöyrinki – kitara * Toni Uusitalo – rummut == Arvostelut == * Imperiumi: 7-/10 == Lähteet == == Aiheesta muualla == * * Luokka:Vuoden 1991 albumit Luokka:Vuoden 1991 esikoisalbumit Luokka:Suomalaiset death metal -albumit
Judon Euroopan-mestaruuskilpailut

Judon Euroopan-mestaruuskilpailut ovat vuosittain käytävät judon arvokilpailut, jotka järjestää Euroopan judoliitto. == Kilpailut == Lähde: Sports123 Vuosi Kaupunki Maa 1951 Pariisi 1952 Pariisi 1953 Lontoo 1954 Bryssel 1955 Pariisi 1957 Rotterdam 1958 Barcelona Espanja 1959 Wien 1960 Amsterdam 1961 Milano 1962 Essen 1963 Geneve 1964 Länsi-Berliini 1965 Madrid Espanja 1966 Luxemburg 1967 Rooma 1968 Lausanne 1969 Oostende 1970 Itä- Berliini 1971 Göteborg 1972 Voorburg 1973 Madrid Espanja 1974 Lontoo 1975 Lyon 1976 Kiova 1977 Ludwigshafen 1978 Helsinki 1979 Bryssel 1980 Wien 1981 Debrecen 1982 Rostock 1983 Pariisi 1984 Liège 1985 Hamar 1986 Belgrad 1987 Pariisi 1988 Pamplona 1989 Helsinki 1990 Frankfurt am Main 1991 Praha Tšekkoslovakia 1992 Pariisi 1993 Ateena 1994 Gdańsk 1995 Birmingham 1996 Den Haag 1997 Oostende 1998 Oviedo 1999 Bratislava 2000 Wrocław 2001 Pariisi 2002 Maribor 2003 Düsseldorf 2004 Bukarest 2005 Rotterdam 2006 Tampere 2007 Belgrad Serbia 2008 Lissabon 2009 Tbilisi 2010 Wien 2011 Istanbul 2012 Tšeljabinsk 2013 Budapest 2014 Montpellier 2015 Baku 2016 Kazan 2017 Varsova 2018 Tel Aviv 2019 Minsk 2020 Praha 2021 Lissabon 2022 Sofia 2023 Montpellier 2024 Zagreb == Lähteet == == Aiheesta muualla == * Euroopan judoliiton sivusto *
SC Einheit Dresden

SC Einheit Dresden oli itä-saksalainen urheiluseura Dresdenissä. Parhaiten seura tunnettiin jalkapallojaostostaan. == Historia == Seura perustettiin vuonna 1954 jatkamaan BSG Rotation Dresdenin perinteitä. SC Einheit Dresden sai myös BSG Rotation Dresdenin sarjapaikan DDR-Oberligassa. Ensimmäinen pääsarjakausi päättyi seuralta neljänteen sijaan. Vuonna 1958 seura saavutti suurimman menestyksensä voitettuaan FDGB-Pokalin finaalissa SC Lokomotive Leipzigin. Seura pelasi jalkapalloa pääsarjatasolla kauteen 1961–1962 asti, jonka jälkeen se putosi DDR-Ligaan. Tammikuussa 1966 seuran jalkapallojaoston toiminta lopetettiin ja tilalle perustettiin FSV Lokomotive Dresden. Wenden jälkeen seuran muukin toiminta lopetettiin. == Lähteet == == Aiheesta muualla == Luokka:Dresdenin urheilu Luokka:Saksalaiset jalkapalloseurat Luokka:Vuonna 1954 perustetut urheiluseurat
Päin nousevan Suomen rantaa

Päin nousevan Suomen rantaa on Artturi Leinosen tositapahtumiin perustuva romaani. Kirja kertoo jääkäriliikkeestä ja siitä miten pienen pohjalaisen kirkonkylän pojat lähtevät hakemaan jääkärioppia Saksasta Lockstedtin koulutusleiriltä. Poikien seikkailu jatkuu ensimmäisen maailmansodan Saksan itärintaman taisteluihin muun muassa Misse-joelle ja viimein Suomeen, missä poikia odotti sisällissota. Luokka:Historialliset romaanit Luokka:Suomalaiset romaanit Luokka:Vuoden 1962 kirjat
Faija (elokuva)

Faija on ruotsalainen Josef Faresin ohjaama komediaelokuva vuodelta 2010. Kotimaassaan Faija keräsi keväällä 2010 muutamassa viikossa yli 300 000 katsojaa. ==Rooleissa == == Lähteet == Luokka:Vuoden 2010 ruotsalaiset elokuvat Luokka:Ruotsalaiset komediaelokuvat Luokka:Josef Faresin ohjaamat elokuvat
STS-31

STS-31 oli Nasan 35. avaruussukkulalento ja avaruussukkula Discoveryn kymmenes lento. Discovery kuljetti lennolla Hubble-avaruusteleskoopin Maata kiertävälle radalle. Lento laukaistiin 24. huhtikuuta 1990 Kennedyn avaruuskeskuksesta Floridasta. Laukaisun aikana oli kaksi sukkulaa ensimmäistä kertaa sitten tammikuun 1986 yhtä aikaa laukaisualustalla: Discovery laukaisualustalla 39B ja Columbia laukaisualustalla 39A. Lennon pilottina oli Charles Bolden, Nasan tuleva pääjohtaja. Discoveryn miehistö saattoi teleskoopin Maata kiertävälle radalle 25. huhtikuuta 612 kilometrin korkeudessa, suoritti tieteellisiä kokeita ja kuvasi lentoa Imax-kameroilla. Sukkula laskeutui Maahan 29. huhtikuuta 1990. ==Miehistö== Asema Astronautti Komentaja Loren Shriver 2\. avaruuslento Loren Shriver 2\. avaruuslento Pilotti Charles Bolden 2\. avaruuslento Charles Bolden 2\. avaruuslento Tehtäväspesialisti 1 Steven Hawley 3\. avaruuslento Steven Hawley 3\. avaruuslento Tehtäväspesialisti 2 Bruce McCandless II 2\. avaruuslento Bruce McCandless II 2\. avaruuslento Tehtäväspesialisti 3 Kathryn D. Sullivan 2\. avaruuslento Kathryn D. Sullivan 2\. avaruuslento Huomautus: Loren Shriver korvasi lennolle alun perin valitun John Youngin. Youngille lento olisi ollut seitsemäs avaruuslento. Avaruussukkula Challengerin onnettomuuden jälkeen Young nimitettiin hallintotehtäviin. ==Aiheesta muualla== * Yhteenveto lennosta * STS-31 Fact Sheet * Astronautix.com: STS-31 * Video lennosta (20 min) *Nasan Hubble-sivut STS-031 Luokka:Vuoden 1990 avaruustoiminta
Punakurkkulohi

Punakurkkulohi (Oncorhynchus clarkii) on yksi tyynenmerenlohten suvun kalalajeista. Se on Pohjois-Amerikassa suosittu urheilukalastuksen ja varsinkin perhokalastuksen kohde. == Levinneisyys ja taksonomia == Punakurkkulohta esiintyy luontaisesti vain Pohjois-Amerikan länsiosissa – Tyynenmeren rannikkoalueilla, Kaskadi- ja Kalliovuorilla ja Great Basinin vesistöalueella. Se jaetaan 10–14 erilliseen alalajiin, joiden levinneisyydet vastaavat vesistöalueita. Jotkut alalajeista vaeltavat mereen ja palaavat jokiin kutemaan syys- ja talviaikaan. Suurin osa populaatioista kuitenkin elää pysyvästi jokivesissä. Ainakin kolme alalajia elää laskujoettomalla Great Basinin vesistöalueella ja tulee toimeen myös sen suolaisissa tai emäksisissä vesissä. Punakurkkulohi voi risteytyä luonnossa lähilajien, kuten kirjolohen ja arizonanlohen, kanssa. == Koko ja ulkonäkö == Mereen vaeltavat alalajit voivat kasvaa suurikokoiseksi, jopa kymmenkiloisiksi, kun taas sisävesimuodot jäävät alle kilon painoisiksi. Pienimmät alalajit ovat sukukypsiä 15 cm:n pituisina, suurimmat voivat kasvaa metrin mittaan. Alalajit eroavat suuresti myös värityksensä ja elintapojensa suhteen. Selkäpuolelta kala voi olla kullan- harmaan tai vihreänsävyinen, mutta kaikilla muodoilla on yleensä punasävyisiä laikkuja alaleuan alapuolella. Punakurkkulohi tai joku sen yksittäisistä alalajeista on niin Coloradon, Idahon, Montanan, Nevadan, Utahin, New Mexicon kuin Wyominginkin osavaltion tunnuskala. Ainakin kaksi alalajia katsotaan hävinneeksi. == Aiheesta muualla == *Oncorhynchus clarkii clarkii. FishBase. *ITIS: Oncorhynchus clarkii *Lahontan cutthroat trout Oncorhynchus clarki henshawi Species Fact Sheet. Oregon Fish & Wildlife Office. Luokka:Lohikalat
Kick-Ass

Kick-Ass on vuonna 2010 ensi-iltansa saanut supersankarielokuva, joka perustuu samannimiseen sarjakuvaan. Elokuvan on ohjannut Matthew Vaughn, joka myös tuotti elokuvan näyttelijä Brad Pittin kanssa. Käsikirjoituksen Vaughn laati Jane Goldmanin kanssa. Elokuvan jatko-osa Kick-Ass 2 sai ensi-iltansa vuonna 2013. == Näyttelijät == Luokka:Supersankarielokuvat Luokka:Yhdysvaltalaiset toimintakomediat Luokka:Yhdysvaltalaiset mustan komedian elokuvat Luokka:Marvel-universumiin perustuvat elokuvat Luokka:Vuoden 2010 yhdysvaltalaiset elokuvat Luokka:Matthew Vaughnin ohjaamat elokuvat Luokka:Yhdysvaltalaiset nuortenelokuvat Luokka:Universal Picturesin elokuvat Luokka:Seulonnan keskeiset artikkelit
Smaljavitšy

Smaljavitšy () eli Smolevitši () on Minskin alueella Valko-Venäjällä sijaitseva pääkaupunki Minskin itäinen esikaupunki ja piiri (raion). Vuoden 2009 loppupuolella kaupungissa asui 15 092 ihmistä. Maaseutuvaltaisen hallintopiirin väkiluku on korkeampi (42 917 as.), mikä sisältää maaseutuväestön, Smaljavitšyn kaupungin ja pienen Zjaljony Borin kaupunkimaisen taajaman (1 142 as.). Vaikka teollisuuskaupunki Žodzina sijaitsee maantieteellisesti piirin sisällä, se on suoraan maakuntahallinnon alaisuudessa.Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& )Е.Л. Макаревич (toim.): Атлас автомобиьных дорог (Atlas Avtomobilnyh Dorog) 1:500 000. Tilastotiedot sivulta 71. Издательство Янсеян, Minsk, 2005. ISBN 985-6501-12-1. == Liikenne == Minskistä itään Oršaan vievä junanrata kulkee Smaljavitšyn piirin läpi, ja Minskin lähiliikenteen junat pysähtyvät useilla piirin asemilla ja seisakkeilla. Minskistä kaupunkiin pääsee sujuvasti Minskin kansalliselle lentoasemalle johtavaa M2-valtatietä ja P53-kantatietä pitkin; matkaa on maanteitse 43 kilometriä.Беларусь Автодорожная (Belarus Avtodorožnaja), 1:1 200 000, Квадрограф, Minsk, 2008. Myös Valko-Venäjän läpi moottoritienä kulkeva Varsova-Brest-Minsk-Orša-Moskova-valtatie M1 (E30) kulkee vain 6 kilometriä Smaljavitšyn keskustan eteläpuolelta ja luo nopean valtatieyhteyden niin Puolaan kuin Venäjällekin. Piirin alueella sijaitsee muun muassa muistomerkki Kunnian kukkula. == Lähteet == == Aiheesta muualla == * Lyhyt kuvaus kaupungista (BYcity.org) * Kaupunkikartta (BYcity.org) * Lyhyt kuvaus kaupungista (garady.org) * Kaupunkikarttaa * Kolmas kaupunkikartta * Wikimapia karttalinkki kaupunkiin, kohteiden selitykset pääosin tai * Минское отделение Белорусской железной дороги - Выберите станцию - Minskin lähijunien sivusto reitteineen ja aikatauluineen - Smaljavitšyn aseman aikataulut (Valko- Venäjän rautateiden Minskin osasto) * Maakunnan viralliset Smaljavitšyn sivut piirille * Valokuvia Smaljavitšyn piiristä (razima.org) * Smaljavitšyn piiriin keskittynyt portaali (smaliavichy.by) * Smaljavitšyn kaupungista * Valko- Venäjän Ilmatieteen laitoksen sääennuste kaupunkiin * Toinen sääennuste kaupunkiin Luokka:Minskin alueen kaupungit
Taidekäsityö

Taidekäsityö on taiteellisesti muotoillun käsityön tekemistä. Lähinnä taidekäsityötä on lasin, keramiikan, huonekalumateriaalien, tekstiilin ja jalometallin taiteellinen työstäminen. Tietojätti s. 1036 Taidekäsityön piiriin kuuluu muun muassa korujen valmistaminen, poronsarvityöt, nahkatyöt ja puutyöt ja taidetaonta, silloin kun päämääränä ovat käytännöllisyyden ohella tai yleensä esteettiset tavoitteet. Laajamittaisemmin toteutettuna taidekäsityö on taideteollisuutta. Myös sisustusarkkitehtuurin alueella tehdään taidekäsityötä. Taidekäsityö kattaa myös käsityöperinteiden alueet. Käsi- ja taideteollisuuden asiasanasto Taidekäsityö on perinteisesti ollut kotiteollisuutta tai harrastustoimintaa. Käsityö on ollut monesti tavallisten käyttöesineiden tekemistä, jossa on ollut nähtävissä taiteellisia piirteitä. 1800-luvulla taidekäsityö oli vastapainona teollistumiselle. 1960-70-luvuilta alkaen kaupungeissa käsityöt ovat olleet harrastustoimintaa. Nykyisin taidekäsityö taideteollisuudessa toteutetaan tiettyjä tekniikoita ja materiaalituntemusta hyödyntäen. Käsityömuotoilun avulla valmistetaan sekä koriste-esineitä että käyttöesineitä. Käsityömuotoilun olennaisin lähtökohta on käytettävä materiaali. Tekstiilitaiteeseen kuuluvat kotitavaratekstiilien lisäksi esimerkiksi kirkkotekstiilit. Tekstiilitaiteeseen liittyy myös muotisuunnittelu. Puukäsityössä taiteellisesti tehdään puukoristeita, joita tehdään esimerkiksi huonekalujen koristamiseen. Myös metallista tehdään koriste-esineitä, joita ovat kynttilänjalat ja kynttilänpidikkeet. == Taidekäsityö maailmalla == Saamelaiset käyttävät edelleen perinteisen käsityön tavoin tehtyjä vaatteita. Materiaaleja kerätään luonnosta ja ne vaihtelevat vuoden aikojen mukaan. Saamelaisten käsityöperinteisiin kuuluvat Duodjiksi kutsuttu perinne, ornamentiikka ja muut koristelutavat sekä tietyt värien käytön perinteet. Saamelaisten keskuudessa tunnetaan perinteet sekä tekstiilien, helmikoristeiden, puutöiden, nahkatavaroiden, savitöiden että luuesineiden tekemisen suhteen. Saamenpukujen koristeet vaihtelevat alueittain ja eri yhteisöjen ja sukujen välillä. Saamenpukuihin kuuluvia koristeita ovat muun muassa verkakoristeet. Unkarissa taiteellinen kirjonta on värikästä. Eri puolilla Unkaria monilla alueilla on omia kirjontatyylejä ja merkittäviä alueita kirjonnan kannalta ovat Paloc, Turan, Alfld, Transylvania, Matyo ja Kalocsa. Japanissa on pitkät perinteet kimonojen, posliinin ja keramiikan tekemisessä. Näitä vanhoja perinteitä noudattaen taidekäsityössä käytetään edelleen paljolti luonnonmateriaaleja. == Katso myös == * Taideteollisuus * Muotoilu * Teollinen muotoilija * Kotiteollisuus * Käsiteollisuus * Käsityö * Tekstiilitaide ==Lähteet== *Tietojätti, toimittaneet Jorma O. Tiainen ja Pekka Mäkelä, uudistettu painos, Gummerus 1993, ISBN 951-20-4372-6 === Viitteet === *
Reima Saarinen

Reima "Reiska" Saarinen (s. 1961) on suomalainen äänisuunnittelija ja vuoden äänimies-palkinnon saaja. Saarinen on toiminut muun muassa J. Karjalaisen miksaajana, Suomen Eurovision-laulukilpailun saliäänensuunnittelijana ja Paavo Suuri-oopperan äänisuunnittelijana. Kouvolasta kotoisin oleva Saarinen oli Peer Günt-yhtyeen rumpali vuosina 1977-1981 jonka jälkeen siirtyi bändin miksaajaksi. ==Aiheesta muualla== * Reima Saarisen kotisivut Luokka:Suomalaiset äänisuunnittelijat Luokka:Suomalaiset rockrumpalit Luokka:Vuonna 1961 syntyneet Luokka:Elävät henkilöt
Alan Hansen

Alan David Hansen (s. 13. kesäkuuta 1955 Sauchie, Clackmannanshire, Skotlanti) on entinen skotlantilainen jalkapalloilija ja nykyinen BBC:n television jalkapalloasiantuntija. Hansenin ura alkoi skotlantilaisessa Partick Thistlessä, jota hän edusti 1973–1977. Hän oli mukana nostamassa seuraa Skotlannin valioliigaan 1976 ennen kuin siirtyi Liverpooliin kesällä 1977. Hansen pelasi Liverpoolissa kaikkiaan 620 ottelua ja voitti muun muassa kahdeksan mestaruutta sekä Euroopan Cupin kolmesti ennen kuin päätti uransa 1991. Hansen edusti myös Skotlannin jalkapallomaajoukkueetta 26 maaottelussa ja oli mukana 1982 MM-kisoissa Espanjassa. Kommentaattorina Alan Hansen on tullut tunnetuksi kriittisestä suhtautumisestaan peliin, erityisesti mitä tulee puolustamiseen. == Lähteet == Luokka:Skotlantilaiset jalkapalloilijat Luokka:Brittiläiset urheiluselostajat Luokka:Vuonna 1955 syntyneet Luokka:Elävät henkilöt
Maissisaaret

Maissisaaret (esp. Las Islas del Maíz, engl. Corn Islands) ovat kaksi Nicaraguan saarta, jotka sijaitsevat Karibianmerellä 70 kilometrin päässä Nicaraguan rannikosta. Iso Maissisaari on kooltaan 10 neliökilometriä ja Pieni Maissisaari 2,9 neliökilometriä. Ne muodostavat yhden kahdestatoista eteläisen autonomisen alueen (RACCS) kunnasta. Molemmat saaret olivat brittihallinnon alaisena 1600-luvulta 1800-luvulle. Merirosvous oli ongelma alueella. Isolle Maissisaarelle pääsee Bluefieldsistä laivalla (6 tuntia) ja lentokoneella (20 minuuttia) sekä Bilwistä laivalla. Isolta Maissisaarelta Pienelle Maissisaarelle on säännöllinen veneyhteys, matka kestää noin 30 minuuttia. Turismi on saarten tärkeä elinkeino. Rannikot tarjoavat hyvät kalastus-, sukellus- ja snorklausmahdollisuudet. Saarten edustalla ovat Nicaraguan tärkeimmät koralliriutat.. Asukkaita on noin 7 000\. He puhuvat kreolienglantia, englantia ja espanjaa. == Lähteet == == Aiheesta muualla == Luokka:Nicaraguan saaret
Puerto Cabezas

Puerto Cabezas eli Bilwi on Karibianmeren rannikolla Nicaraguassa sijaitseva kaupunki, joka on itsehallinnollisen Región Autónoma de la Costa Caribe Norten (RACCN) pääkaupunki. Puerto Cabezasin kaupungin asukasluku oli noin 73 656 vuoden 2017 arvioissa. Kaupunkiin on liikenneyhteydet maitse, meritse ja ilmateitse. Puerto Cabezasissa toimii kaksi yliopistoa, URACCAN (Universidad de las Regiones Autónomas de la Costa Caribe Nicaragüense) ja BICU (Bluefields Indian & Caribbean University). Hurrikaani Felix iski syyskuussa 2007 Puerto Cabezasiin, jolloin noin sata henkeä kuoli.AFP news == Lähteet == == Aiheesta muualla == Luokka:Nicaraguan kaupungit
Caledon (Kanada)

Caledon on 57 050 asukkaan (2006) kaupunki Ontarion provinssin eteläosassa Kanadassa. Caledon sijaitsee Peelin piirikunnassa ja kuuluu Toronton metropolialueeseen sekä niin sanottuun Kultaisen hevosenkengän alueeseen, joka on tiheästi asuttua ja teollistunutta urbaania aluetta. Caledon on muodostettu yhdistämällä useita erillisiä kaupunkeja, kyliä ja asuinalueita. Alue on suurimmalta osaltaan maaseutua, lukuun ottamatta hajallaan sijaitsevia asutuskeskuksia. Kanadalainen Maclean's-viikkolehti nimesi Caledonin vuoden 2006 Kanadan turvallisimmaksi kaupungiksi 100 suurimman kaupungin joukossa. == Kaupungin asuinalueet == Caledon muodostettiin yhdistämällä useita kaupunkeja, kyliä ja asuinalueita. Kaupungin suurin asuinalue ja hallinnollinen keskus on entinen Boltonin kaupunki, jossa asuu noin puolet Caledonin väestöstä. Muita pienempiä kyliä ja asuinalueita ovat Albion, Alloa, Alton, Belfountain, Boston Mills, Brimstone, Caledon, Caledon East, Campbells Cross, Castlederg, Cataract, Cedar Meadows, Cedar Mills, Cheltenham, Claude, Coulterville, Ferndale, Forks of the Credit, The Grange, Humber, Humber Grove, Inglewood, Kilmanagh, Lockton, Mayfield West, Macville, Melville, McLeodville, Mono Mills, Mono Road, New Glasgow, Palgrave, Queensgate, Rockside, Rosehill, Sandhill, Silver Creek, Sleswick, Sligo, Snelgrove, Stonehart, Taylorwoods, Terra Cotta, Tormore, Valleywood ja Victoria. == Historia == Vuoteen 1819 saakka alue oli tietöntä erämaata, jolloin hallitus rakensi alueelle maanmittajien käyttöön tarkoitetun tien. Alueen asuttaminen aloitettiin seuraavana vuonna. Nykyiseen Caledoniin kuuluva Chelthamin kylä perustettiin 1822 ja Belfountain vuonna 1852. Caledonin kaupunki perustettiin virallisesti 1. tammikuuta 1974 yhdistämällä alueen asuinalueet keskushallinon alaisuuteen. Kaupungin nimestä järjestettiin kansanäänestys edellisenä vuonna, kaksi muuta vaihtoehtoa nimeksi olivat Albion ja Cardwell. == Lähteet == == Aiheesta muualla == Luokka:Ontarion kaupungit Luokka:Suur-Toronto
Eduard Rossel

Eduard Rossel (, s. 8. syyskuuta 1937) on venäläinen poliitikko, vuosina 1991–1993 Sverdlovskin alueen hallintopäällikkö, alueen kuvernööri 1995–2009 ja vuodesta 2009 Venäjän liittoneuvoston jäsen. Rossel on kansallisuudeltaan volgansaksalainen ja oppi venäjää kunnolla vasta teini-ikäisenä. Hänen isänsä Gerhart ammuttiin 1938 NKVD:n päätöksellä vakoilusta ja vastavallankumouksellisista rikoksista syytettynä. Rossel kävi Sverdlovskin vuori-instituuttia ja polyteknillistä instituuttia, josta sai teknisten tieteiden kandidaatin tutkinnon 1972. Sverdlovskin obkomin hallintotehtäviin hän siirtyi 1990 ja oli myös NKP:n XXVIII puoluekokouksen edustaja. Alueen kuvernööriksi hänet nimitettiin 1993 presidentin ukaasilla. Rossel väitteli myös taloustieteiden tohtoriksi vielä 2001. Vuonna 2004 hän liittyi Yhtenäinen Venäjä -puolueen jäseneksi. Kuvernöörintehtävät hän jätti vuonna 2009. == Lähteet == Luokka:Venäläiset poliitikot Luokka:Venäjän federaation kuvernöörit ja aluejohtajat Luokka:Vuonna 1937 syntyneet Luokka:Elävät henkilöt Luokka:Volgan saksalaiset
Juri Jevdokimov

Juri Aleksejevitš Jevdokimov (, s. 1. tammikuuta 1946) on venäläinen poliitikko, Murmanskin alueen kuvernööri 1996–2009. Jevdokimov vietti lapsuutensa Ukrainassa. Asepalveluksensa hän suoritti Saksassa ja opiskeli insinööri-mekaanikoksi. Vuonna 1974 hän siirtyi "Kovdorstroin" pyynnöstä Murmanskin alueelle jossa työskenteli mekaanikkona ja työnjohtajana. Myöhemmin Jevdokimov nousi Kirovskin NKP:n puoluekomitean toiseksi sihteeriksi ja käytyään 1984 puoluekoulun Leningradissa toimi hän rakennusosaston sihteerinä Murmanskin aluekomiteassa. Vuosina 1990–1994 hän oli alueneuvoston puhemies, ja 1996 hänet valittiin aluehallinnon johtoon ja 1997 kuvernööriksi. Jevdokimov valittiin uudelleen 2000, 2004 ja 2007. Jevdokimovilla oli erimielisyyksiä Murmanskin pormestari Mihail Savtšenkon kanssa ja vuoden 2009 vaaleissa hän asettui tukemaan tämän vastaehdokasta Sergei Subbotinia, joka tuli valituksi. Kyse oli Yhtenäinen Venäjä -puolueen pitkään jatkuneesta sisäisestä riidasta, koska sekä Savtšenko että Jevdokimov edustivat sitä.http://www.barentsobserver.com/governor-yevdokimov-is-the- winner.4567511-116319.html http://www.barentsobserver.com/index.php?id=388151 21\. maaliskuuta 2009 presidentti Medveded myönsi Jevdokimoville eron asemastaan hänen omasta pyynnöstään.http://barentsobserver.custompublish.com/governor-yury-yevdokimov- resigns.4569261-16149.html ==Lähteet== Luokka:Venäjän federaation kuvernöörit ja aluejohtajat Luokka:Vuonna 1946 syntyneet Luokka:Elävät henkilöt
Jegor Strojev

Jegor Semjonovitš Strojev (, s. 25. helmikuuta 1937) on venäläinen poliitikko. Hän oli NKP:n keskuskomitean jäsen vuodesta 1986 ja sihteeri 1989–1991, politbyroon jäsen vuonna 1991. Sittemmin hän oli Orjolin alueen hallintojohtaja 1993–1996, Venäjän liittoneuvoston eli parlamentin ylähuoneen puhemies 1996–2001 ja Orjolin alueen kuvernööri 1996–2009. Strojev liittyi loppuvuodesta 2005 Yhtenäinen Venäjä -puolueen jäseneksi. 16. helmikuussa 2009 presidentti Dmitri Medvedev myönsi hänelle eron kesken kauden kuvernöörin tehtävistä talousepäselvyyksien vuoksi, muotoilulla "omasta pyynnöstään."http://kremlin.ru/text/news/2009/02/212951.shtml Strojev nimitettiin uudelleen Orjolin alueen edustajaksi liittoneuvostoon maaliskuussa 2009. ==Lähteet== == Aiheesta muualla == Luokka:Venäjän federaation kuvernöörit ja aluejohtajat Luokka:Venäläiset poliitikot Luokka:Vuonna 1937 syntyneet Luokka:Elävät henkilöt
Lakewood Church

Lakewood Church tai Lakewood on kristillinen seurakunta, joka sijaitsee Houstonin kaupungissa Yhdysvaltain Texasissa. Se on maansa suurin seurakunta. Arviolta 43 500 eri ihmistä kokoontuu seurakunnassa viikoittain.Wikipedia, List of the largest churches in the USA From Wikipedia, the free encyclopediaTop 100 Churches Seurakunnan kirkkoon mahtuu kerrallaan 16 800 kuuntelijaa. Lakewood Church järjestää viikoittain neljä englanninkielistä ja yhden espanjankielisen kokouksen. Joel Osteen toimii vanhimpana pastorina Lakewood Churchissa vaimonsa Victorian kanssa. Muita pastoreita seurakunnassa ovat Dodie Osteen, Paul Osteen, Lisa Comes ja Marcos Witt.lakewood.cc , Leadership Team, 2010 Lakewood Church Lakewood Church on evankelikalismiin uskova seurakunta, jossa toimii noin 5000 vapaaehtoistyöntekijää.TV7 Käännekohta - Kiistelty ja kiitetty Joel Osteen, viitattu 6.2.2011 Lakewoodissa on esiintynyt tunnetuista muusikoista Cindy Cruse- RatcliffYoutube, Cindy Cruse-Ratcliff and Israel Houghton, Lakewood Church - I Will Sing, Daniel CalvetiYoutube, Daniel Calveti En Lakewood (Pt.9 de 9) - Libre 9/7/08, Israel HoughtonYoutube, Israel Houghton & Lakewood Church - Great God during a live Sunday, June 15 worship service., Michael MellettYoutube, Michael Mellett: Song of Hope ja Michael W. Smith.Youtube, Michael W. Smith "Mighty To Save" A New Hallelujah Live DVD Lakewoodin viikoittaisia lähetyksiä voi seurata suoratoistona Joel Osteenin kotisivun kautta. Toinen tapa seurata seurakuntaa internetin kautta on iTunes- ohjelmistoon tallentuvan ilmaisen video- tai äänitallenteen kautta. ITunesiin tallentuu tilaisuuksien pelkät puheosuudet.Joel Osteen Audio Podcast == Lähteet == ==Aiheesta muualla== * Lakewood Church -seurakunta * Joel Osteen Broadcastit * Joel Osteen -kotisivu Luokka:Yhdysvaltain megakirkot Luokka:Houstonin rakennukset ja rakennelmat Luokka:Evankelioimisliike Yhdysvalloissa Luokka:Kristinusko Texasissa
Judon Euroopan-mestaruuskilpailut 2010

Judon Euroopan-mestaruuskilpailut 2010 olivat järjestyksessään 59. judon Euroopan-mestaruuskilpailut. Kilpailut käytiin Ferry-Dusika-Hallenstadionilla Wienissä, Itävallassa 22.–25. huhtikuuta 2010. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. == Mitalistit == Lähde: Judo-world === Miehet === Sarja Kultaa Hopeaa Pronssia –60 kg Sofiane Milous Ludwig Paischer Jeroen Mooren Elio Verde –66 kg Sugoi Uriarte Miklos Ungvari Rok Drakšič Andreas Mitterfellner –73 kg João Pina Batradz Kaitmazov Ugo Legrand Attila Ungvari –81 kg Siražudin Magomedov Aliaksandr Stsiašenka Euan Burton Guillaume Elmont –90 kg Marcus Nyman Varlam Liparteliani Ilias Iliadis Elkhan Mammadov –100 kg Elco van der Geest Henk Grol Benjamin Behrla Ariel Zeevi +100 kg Ihar Makarau Barna Bor Janusz Wojnarowicz Andreas Tölzer Joukkuekilpailu === Naiset === Sarja Kultaa Hopeaa Pronssia –48 kg Alina Dumitru Eva Csernoviczki Oiana Blanco Charline Van Snick –52 kg Natalja Kuzjutina Rosalba Forciniti Pénélope Bonna Ilse Heylen –57 kg Corina Căprioriu Sabrina Filzmoser Hedvig Karakas Telma Monteiro –63 kg Elisabeth Willeboordse Edwige Gwend Vlora Beđeti Vera Koval –70 kg Anett Meszaros Raša Sraka Cecilia Blanco Juliane Robra –78 kg Abigel Joo Marhinde Verkerk Lucie Louette Maryna Pryštšepa +78 kg Lucija Polavder Tea Donguzašvili Karina Bryant Urszula Sadkowska Joukkuekilpailu == Lähteet == == Aiheesta muualla == *Virallinen sivusto Luokka:Judon Euroopan-mestaruuskilpailut Luokka:Vuoden 2010 urheilu Luokka:Wienin urheilutapahtumat
Walter Farley

Walter Farley (26. kesäkuuta 1915 Syracuse, New York, Yhdysvallat – 16. lokakuuta 1989 Sarasota, Florida, Yhdysvallat) oli yhdysvaltalainen kirjailija. Hän opiskeli Columbian yliopiston Columbia Collegessa, jossa hän suoritti B. A.:n 1941. Hänen ensimmäinen ja maineikkain teoksensa oli Musta orhi (alkuteos The Black Stallion, 1941), jolle hän kirjoitti useita jatko- osia. Sarjaa jatkoi hänen kuolemansa jälkeen hänen poikansa Steven Farley.Walter Farleyn elämäkerta , Farleyn setä oli hevosammattilainen ja opetti Walterille hevosten kouluttamista. Farley alkoi kirjoittaa Mustaa orhia kouluaikanaan Brooklynin Erasmus Hall High Schoolissa ja Pennsylvaniassa Mercersburg Academyssa. Hän sai sen valmiiksi ja se ilmestyi 1941, kun hän vielä opiskeli yliopistossa. Farleyllä ja hänen vaimollaan Rosemary Farleylla on neljä lasta, Pam, Alice, Steven ja Tim. Perhe asui maatilalla Floridassa rantatalossa. Kotikaupunki Venicen kirjasto Floridassa kunnioitti vuonna 1989 Farleya perustamalla Walter Farley Literary Landmarkin lasten siipeen. Farley kuoli syöpään lokakuussa 1989, vähän ennen Musta orhi -sarjan 21. kirjan The Young Black Stallion ilmestymistä ja juuri kun televisiosarjan Musta ori kuvaukset olivat alkaneet. ==Teokset== ===Musta ori -sarjan suomennokset=== *Musta orhi (The Black Stallion, 1941), suom. S. S. Taube, WSOY, 1953; Nuorten toivekirjasto 16 *Mustan oriin poika (Son of the Black Stallion, 1947), suom. Kerttu Piskonen, 1975, WSOY ISBN 951-0-06670-2 Nuorten toivekirjasto; 220 *Musta ori ja Paholainen (The Black Stallion and Satan, 1949), suom. Merja Heikkilä WSOY 1977 ISBN 951-0-08048-9 Nuorten toivekirjasto 237 *Musta orhi kapinoi (The Black Stallion Revolts, 1953), suom. Merja Heikkilä, WSOY, 1981 ISBN 951-0-10313-6 Nuorten toivekirjasto 259 ===Musta ori -sarja=== *The Black Stallion, 1941, suom. Musta orhi *The Black Stallion Returns, 1945 *Son of the Black Stallion, 1947, suom. Mustan oriin poika *The Island Stallion, 1948 *The Black Stallion and Satan, 1949, suom. Musta ori ja paholainen (ilm. äänitteenä) *The Black Stallion's Blood Bay Colt, 1951 *The Island Stallion's Fury, 1951 *The Black Stallion's Filly, 1952 *The Black Stallion Revolts, 1953, suom. Musta orhi kapinoi *The Black Stallion's Sulky Colt, 1954 *The Island Stallion Races, 1955 *The Black Stallion's Courage, 1956 *The Black Stallion Mystery, 1957 *The Black Stallion and Flame, 1960 *The Black Stallion Challenged, 1964 *The Black Stallion's Ghost, 1969 *The Black Stallion and the Girl, 1971 *The Black Stallion Legend, 1983 *The Young Black Stallion, 1989 Steven Farleyn kanssa ===Muita=== *The Horse-Tamer *Man o' War *Little Black, A Pony *Little Black Goes to the Circus *The Little Black Pony Races *The Horse That Swam Away *Great Dane Thor ==Lähteet== Luokka:Yhdysvaltalaiset kirjailijat Luokka:Vuonna 1915 syntyneet Luokka:Vuonna 1989 kuolleet